फिल्मले हँसाउनु, नचाउनु त छँदै छ । त्यसले सामाजिक उत्तरदायित्व पनि वहन गर्नुपर्छ । जब पछिल्लो जनआन्दोलन भयो, हामी फिल्मकर्मी पनि परिवर्तनको पक्षमा होमियौं । लोकतन्त्र आइसकेपछि चाहिँ अभिव्यक्ति स्वतन्त्रता होला, युद्ध अपराधीले कारबाही भोग्नुपर्ला, पीडितले न्याय पाउलान्, महिला हिंसा र दण्डहीनताको अन्त्य होला, मानवअधिकारको सम्मान होला भन्ने सोचेको तर भइदिएन । गणतन्त्रमा पनि बरु तिनै दोषी नै माथि पुगे । जनताको घरदैलोमा लोकतन्त्र आएन भने कसका लागि त भन्ने मनमा सोच आयो । एउटा पत्रिकामा मैनाको आमा देवी सुनारको आँखाभरि आँसु भएको फोटो देखेपछि यिनलाई चाहिँ किन लोकतन्त्र आएन ? आएको भए त छोरीको हत्यारालाई सजाय हुन्थ्यो होला नि ? उनले न्याय पाउँथिन् होला नि । मलाई यही विषयले
